— Калі ёсць вынікі, яны самі сведчаць аб паспяховасці, — аналізуючы дзейнасць Віцебскай абласной арганізацыі, падкрэсліла лідар беларускай піянерыі. — У рэгіёне праводзіцца вялікая работа. Варта ўзгадаць перамогі ў рэспубліканскай інтэлектуальна-творчай гульні “Пароль — “акцябронак”, шэрагу нашых традыцыйных праектаў, сярод якіх — “Ніколі не забудзем: унукі — пра вайну”, агляд-конкурс “Запалі касцёр дабра”, у якім вобласць заўсёды ўваходзіць у склад лідараў. Можна прывесці ў прыклад узаемадзеяння Віцебскай абласной і Маскоўскай гарадской піянерскіх арганізацый. Зараз па прыкладзе віцяблян іншыя нашы рэгіянальныя саветы актывізавалі работу ў напрамку развіцця міжнароднага дзіцячага руху.